Getxo Rugby Taldea

Getxo Rugby Taldea udalerri bereko (Bizkaiko) errugbi talde profesionala da. Getxo Rugby Taldea 1975ean sortu zuten Getxo inguruan bizi ziren Gernika Rugby Taldeko hiru jokalarik.

Historia 
Hainbat urtez, udalerrian beste kirol batzuetan zebiltzan gizonezkoak, batez ere arraunlariak, aritu ziren taldean. Hasieratik kirol emaitza handiak jaso zituen klubak, bai senior kategorian bai beste mailetan. 80ko hamarkadan, taldea handitu egin zen eta maila erregionaletik Espainiako Ohorezko Mailara igo zen. 1989an, taldea utzi zion gizonezkoena soilik izateari eta emakumeen atala sortu zen Getxo Rugby Taldean. Hasieratik emaitza onak jaso zituzten emakumeek ere.

90eko hamarkada urrezko aroa izan zen taldearentzat. Garai horretan lortu zuen arrakastarik handiena. Esate baterako, gizonezko senior taldeak Espainiako Ohorezko Mailaren Liga irabazi, Espainiako Erregearen lau Kopa eskuratu eta Koparen beste hiru finaletara heldu zen. Baina, 90eko hamarkadaren bukaeran gizonezko taldeak utzi behar izan zion Espainiako Ohorezko Mailari eta Getxo Rugby Taldea krisialdian sartu zen.

XXI. mendearen hasieran, berriz, emaitza onak bueltatu egin ziren, tartean 2005eko Espainiako Errege Koparen finalista izatea. Urte horietan profesionalizazio prozesua abiatu zen eta elkartearen aurrekontua nabarmen sendotuz joan zen apurka-apurka. 2009an ordea, gizonezkoen senior taldea Espainiako Ohorezko B Mailara jaitsi zen, baina bi urteren ondoren, berriz, maila gorenera igo zen.

Palmaresa 
 Ohorezko maila:
 Txapelduna (1): 1993
 Txapeldunordea (3): 1994, 1995, 1997
 Espainiako errugbi errege kopa:
 Txapelduna (4): 1990, 1991, 1992, 1997
 Txapeldunordea (3): 1993, 1995, 2005
 Iberiar Errugbi Kopa:
 Txapelduna (0)
 Txapeldunordea (1): 1994
 Ohorezko B maila:
 Txapelduna (3): 2003, 2011, 2020

Azken denboraldiak

B taldea 
Gizonezkoen B taldea ere badu, Euskal Ligan ari dena. Euskal Ligako A multzoak 1. maila izena hartu zuen 2015-16an.

Emakumezkoen taldea 

2001eko eta 2008ko Espainiako Erreginaren Kopak irabazi zituen eta 2009ko Europako Emakumeen Kopako finalista izan zen. 2011. eta 2013. urteen artean Bizkarians Rugby Taldea izenarekin jokatu zuen eta ligan hirugarren ere egin zuen. 2014-15 denboraldian ere sasoi onean aritu zen eta ligako bigarren postua eskuratu zuen.

Palmaresa 
 Espainiako errugbi erregina kopa:
 Txapelduna (2): 2001, 2008
 Europako errugbi emakumeen kopa:
 Txapelduna (0)
 Txapeldunordea (2): 2005

Azken denboraldiak

Ikus, gainera 
 Getxo Rugby Taldearen ibilbide historikoa

Kanpo estekak 
 Webgune ofiziala

Getxo Rugby Taldea